Робърт Фрост
Дюни

Превод от английски: Александър Шурбанов, —

chitanka.info

Зелени във морето са вълните,

но там, където идват да умрат,

израстват нови — чак до висините —

вълни с корава и кафява плът.

Там става суша морската стихия

и тръгва към рибарското градче

да погребе във пясъка ония,

които не успя да отвлече.

Тя може би се справя с бреговете,

но във борбата с хората греши,

ако с промяната на цветовете

надява се ума да съкруши.

Оставиха й да погълне кораб,

колиба могат днес да й дадат.

Но по-широко ще задишат хората

с освободена от черупки гръд.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.